|  |  |
| --- | --- |
| **Közigazgatási és vezetési ismeretek**  **Tantárgy leírása**  Az általános és a szakjogi ismertek elsajátítása, valamint a jogalkalmazás alapjainak, illetve a jogkövetés technikájának elsajátítása.  **A tantárgy tanításának céljai és feladatai**:  A tanegység keretében a hallgatók Magyarország alaptörvényéből kiindulva megismerkednek a magyar közigazgatás rendszerével, a hatalmi ágak megoszlásával. Korszerű vezetési ismeretekre tesznek szert, elsősorban az oktatásirányítás területén.  Betekintést nyernek az Európai Unió gyakorlatába.  **Tananyag**:   1. A köztársasági elnök (jogállása, tevékenysége) 2. A kormány (jogállása, feladatai) 3. Az Alkotmánybíróság (tevékenysége, jogosítványai) 4. A Bíróságok, Ügyészségek (helyük, szerepük az állam életében) 5. A helyi önkormányzatok 6. Az Állami Számvevőszék 7. Az Országgyűlés 8. A köznevelés rendszere Magyarországon 9. Az iskola életét alapvetően meghatározó dokumentumok 10. Tanulói jogok, kötelezettségek 11. A pedagógus jogai, kötelességei 12. A nevelési-oktatási intézmény vezetése 13. A fenntartó kötelezettségei és jogai 14. Az Európai Unió intézményei 15. Az Európai Unió oktatáspolitikája, ifjúságpolitikája   .  **Ajánlott és kötelező irodalom jegyzéke**:   1. Magyarország Alaptörvénye (2011. április 25.) 2. 2011. évi CXC. törvény a nemzeti köznevelésről 3. 1997. évi XXXI. törvény a gyermekek védelméről és a gyámügyi igazgatásról 4. Egyesült Nemzetek Szervezete Egyezmény a Fogyatékossággal Élő Személyek Jogairól 5. 2011. évi CXC. Törvény a nemzeti köznevelésről 6. Balázs Péter (1996): Az Európai Unió külkapcsolatai és Magyarország KJK. Bp. 1996 7. Halász Gábor (2004): Közös oktatásfejlesztési célok az Európai Unióban Új Pedagógiai Szemle 2004. 12.12. 61-68. 8. Horváth Zoltán (2002): Kézikönyv az Európai Unióról Magyar Országgyűlés 2002. | **4 kredit** |

|  |  |
| --- | --- |
| **Oktatási intézmények és környezetük**  **Tantárgy leírása:**  Az oktatási intézményre hatással van a környezete; mind az épített, mind a természetes. Milyen lehetőségek adódnak a szűkebb- és tágabb környezettel való együttműködésre.  **A tantárgy tanításának céljai és feladatai**:  A hallgatók a jogszabályok részletes megismerése során a mindennapok együttműködési rendszerét, stratégiáját ismerik meg. Képesek lesznek a párbeszéd kialakítására, ill. fejlesztésére.  **Tananyag:**  Fenntartói jogok és kötelezettségek új útjai:  E fejezetben ismertetésre kerül, melyek azok a feladatok, melyeket a fenntartói jogok gyakorlója (az állam, az egyház, ill. az alapítvány) gyakorol, ill. az általa működtetett köznevelési intézményben gyakorolni köteles.  Meghatározásra kerülnek azok a dokumentumok, amelyeket a közoktatási intézménynek kell elkészítenie, továbbá a folyamatos frissítés technikájáról is tájékoztatást adunk.  A pedagógus életpálya-modell aktuális feladatait meghatározzuk.  A minőségirányítás alapjai is – épp a speciális nevelés sajtossága okán – a fókuszba kerülnek.  Különös figyelmet kell fordítani az intézményi átszervezésekre, ellenőrzésekre.  Az országos beiskolázási körzetből adódó feladatok és kötelezettségek  A családdal való kapcsolattartás és intézményes keretei:  Itt kell áttekinteni, hogy a kérdés szabályozására milyen lehetőséget kínál a Pedagógiai Program (vagy helyi óvodai program), az SzMSz, illetve a Házirend, az ide vonatkozó jogszabályi háttér megjelölésével együtt.  Az intézmény természeti és épített környezete:  Az ide vonatkozó építésügyi előírások (helyiségek típusai, mérete), EU-szabványok mellett a kötelező eszköz és felszerelési jegyzékben foglaltak figyelembevételével kell rávilágítani azokra a lehetőségekre, mely az intézmény falain belül és azon kívül is szemléletet ad a környezeti kultúra fejlesztéséhez.  **Ajánlott és kötelező irodalom jegyzéke**:  Csapó Benő (szerk.) Az iskolai tudás; Osiris Kiadó Budapest, 2002.  Bábosik István, Golnhofer Erzsébet, Hegedűs Judit, Hunyady Györgyné, M. Nádasi Mária, Ollé János, Szivák Judit: Az iskolák belső világa; ELTE, Budapest, 2006. Hunyady Györgyné, M. Nádasi Mária, Serfőző Mónika: Fekete pedagógia. (Értékelés az iskolában); Argumnetum, Budapest, 2006. | **4 kredit** |

|  |  |
| --- | --- |
| **A nevelési, oktatási intézmény hatékonysága**  **Tantárgy leírása:**  **A tantárgy tanításának céljai és feladatai**:  A nemzeti köznevelésről szóló CXC. törvény külön paragrafusban nem rendelkezik az intézményi minőségirányításról.  A törvény olyan elemeket ír elő, amelyek a közoktatás minőségirányításában rendszerré szervezhetők: az intézmények külső, **pedagógiai-szakmai ellenőrzését**, ennek keretében a pedagógusok rendszeres értékelését, valamint a vezetők értékelését, az önértékelésre építve. A pedagógusok munkájának minőségi értékelése az **életpályamodell** megvalósítását szolgálja, amelyben külső értékelés alapján a pedagógus standardizált kritériumokkal kijelölt minőségi fokozatokba sorolható: pedagógus I, pedagógus II, mesterpedagógus, kutató tanár. Ezzel a korábbi évtizedben kiépült belső intézményi minőségfejlesztő munka további külső értékeléssel egészül majd ki. Az intézmény belső értékelési, **önértékelési** eredményei választ adnak a pedagógusok teljesítményértékelése, az intézmény belső önértékelése, az országos kompetenciamérés beépítése az iskolai pedagógiai munka fejlesztésébe, a partnerek, szülők, pedagógusok elégedettsége, az iskolai szervezet, a pedagógiai munka irányítása, eredményessége, a nevelőtestület működése.  *Célmeghatározás:*  A képzésben résztvevők jártasságot szereznek a minőségirányítási rendszerekkel és modellekkel kapcsolatos rendszertechnikai, menedzseri, stratégiai, tervezési és szervezési, szabályozási és fejlesztési és jogi, szabványügyi és módszertani ismeretek összefoglalásában, rendszerezett áttekintésében és az eljárások és módszerek gyakorlásában.  *Részletes tematika:*  Minőségrendszerek fejlődése.  Minőségbiztosítási rendszerek.  Minőségellenőrzés, szabályozás, minőségbiztosítás, TQM.  Formalizált minőségmenedzsment rendszerek áttekintése.  Követelmények a rendszerekben  1.- alapelvek, rendszerek sajátosságai, dokumentáció.  2. - vezetés, erőforrások.  3. - folyamatok szabályozásának alapelvei.  4. - a rendszer mérése, auditálás követelményei.  5. - mérés, elemzés, fejlesztés.  Folyamatok folyamatos fejlesztése  - A PDCA lépései:  Vezetés szerepe, dolgozók bevonása és felhatalmazása - vezetői-menedzseri szerepkörök, bevonás és felhatalmazás feltételei, team munka alapjai.  Szervezeti önértékelés, minőség díj modellek - önértékelés alapjai és a kialakítás módszerei, EFQM modell, CAF modell.  Minőségmenedzsment rendszerek fejlesztése.   * a hatékonyság mutatói, mérési lehetőségei; * a tanulói és a pedagógusi munka értékelése; * a minőségbiztosítás módszerei; * tanári, tanulói és szülői szerveződések; * az intézményi légkör szociálpszichológiai jellemzői; * összefüggése a teljesítménnyel, a mérés, értékelés gyakorlata.   A minőségfejlesztés helyzete az EU-ban.  *A számonkérés módja:*  írásban – dolgozat készítése, amelyben mérést elemez a hallgató.  **Ajánlott és kötelező irodalom jegyzéke**:  Setényi János: A minőség kora. Bevezetés az iskolai minőségbiztosítás gyakorlatába. Budapest, 1999, Raabe-Klett Kiadó.  Horváth Attila: Minőségbiztosítási technikák óvodában és iskolában. Budapest, 1999, Műszaki Könyvkiadó  Kertesi Gábor: A közoktatási intézmények teljesítményének mérése-értékelése, elszámoltathatósága | **4 kredit** |